I agns plui biei e feconts pe Patrie a forin i prins, cuant che il gjornâl al presente lis splendidis oparis di pre Josef Marchet, come la Cuintristorie dal Friûl (publicade tra i 16 di Novembar dal 1950 e il 1 di Zenâr dal 1952), lis Letaris ai furlans (1 di Fevrâr dal 1950 – 1 di Zenâr dal 1951), lis notis di filologjie e gramatiche furlane, che a saran daspò metûts dongje inte opare “Lineamenti di grammatica friulana”. Inte Patrie al ven ancje publicât il prin romanç par furlan, “Aghe dapît la cleve”, di Dino Virgili, oltri che un grum de produzion di chei agns de clape di poetis de Risultive.